# data[].attributes.body
Odeonas – didelis teatras, pastatytas II-jame mūsų eros amžiuje, pietiniame Akropolio šlaite. Jį statė turtingas graikų aristokratas ir Romos senatorius Herodas Atikas. Kai kurie sako, kad jis nužudė savo žmoną, o norėdamas išpirkti kaltę pastatė šią koncertų salę. Joje buvo trisdešimt dvi sėdimųjų vietų eilės, kuriose susėsdavo 5000 žmonių. Pastatas buvo sunaikintas 267 metais Herulų – germanų klajoklių genties. 1950 metais prasidėjo Odeono rekonstrukcijos darbai ir pastatas dalinai atstatytas. Šiandien šis statinys ir toliau naudojamas, ypač vasaros metu. Jame vyksta spektakliai, koncertai, įskaitant ir kasmetinį Atėnų festivalį.

# data[].attributes.body
Dzeuso Olimpiečio šventykla buvo didžiausia šventykla visoje Graikijoje, didesnė net už Partenoną. Statybos darbai pradėti VI a. prieš Kr., tačiau baigti tik II-jame mūsų eros amžiuje. 132 metais antrojo vizito į Atėnus metu, Romos imperatorius Publijus Elijus Trajanas Adrianas nusprendė užbaigti šventyklos statybas ir ją paskirti Olimpiečiui Dzeusui. Iš viso statybos darbai užtruko net 638 metus! Šiandien yra išlikę tik 15 iš 104 masyvių, 17 metrų aukščio, kolonų. Šventyklos griuvėsiai stūkso apie 500 metrų į pietryčius nuo Akropolio ir maždaug 700 metrų į pietus nuo Syntagma aikštės.

# data[].attributes.body
Šventykla, skirta Atėnės Partenės garbei už atėniečių ir graikų išgelbėjimą per paskutinį karą su persais. Partenonas pastatytas Atėnų akropolyje tarp 447-428 m. pr. Kr. Tai vienas žymiausių išlikusių Senovės Graikijos pastatų ir vienas didžiausių pasaulio kultūrinių paminklų. Prieš šį statinį stovėjo Senasis Partenonas, kuris sugriautas Atėnus užėmus persams. Joje saugota ir garbinta 12 metrų aukščio iš aukso ir dramblio kaulo pagaminta Atėnės statula. Ji buvo vaizduojama kaip karo deivė su šalmu ant galvos, kairėje rankoje laikanti skydą, dešinėje – sparnuotą Nikės statulą. Deja, originali statula prarasta, tačiau reprodukciją galima išvysti Nešvilyje, Tenesio valstijoje, JAV

# data[].attributes.body
Akropolis – vienas iš labiausiai žinomų lankytinų vietų pasaulyje, pastatytas V a. pr. Kr., ant 156 metrų aukščio kalvos. Tačiau archeologinių kasinėjimų metu nustatyta, kad šioje vietoje gyventa jau neolito amžiuje, maždaug prieš šešis tūkstančius metų. Žodis „akropolis“ reiškia „aukščiausią tašką“. Dauguma Graikijos miestų turėjo savo Akropolį – tvirtovę, kuri apsaugodavo nuo užpuolikų. Ne išimtis ir Atėnų akropolis, pastatytas ant plynaukštės, nuo kurios nebuvo sunku gintis puolant priešams. Čia atėniečiai pastatė nuostabaus grožio šventyklų, dauguma jų skirtos miesto globėjai deivei Atėnei. Akropolyje pamatysite propilėjus – didžiausius Akropolio vartus, Partenoną – šventyklą, kurioje buvo saugoma Atėnės Partenės 12 metrų aukščio statula, Atėnės Nikės šventyklą, pastatytą pažymėti atėniečių pergalei prieš persus, Erchtėjoną – šventyklą, skirtą Atėnei Poliadei ir Erechtėjui-Poseidonui, Akropolio muziejų bei kitus statinius. Ši vieta 1854 m. paskelbta archeologiniu paminklu, 1975 m. prasidėjo statinių rekonstrukcija.

# data[].attributes.body
Antikinis Kamiras dar vadinamas „graikų Pompėja“, nes kadaise šį klestintį miestą, pabūgę žemės drebėjimo, paliko visi jo gyventojai. Kamiras buvo atrastas tik XIX a. antrojoje pusėje. Tai vienas geriausiai išlikusių antikinės Graikijos miestų, kuriame galima aplankyti Atėnės šventyklos, viešųjų pirčių (termų) bei kitų statinių griuvėsius.

# data[].attributes.body
Antikiniai Delfai nuo seno garsėjo kaip graikų dievo Apolono buveinė. Žmonės čia atvykdavo pasiklausti dievo patarimo, mat Delfų orakulas buvo vienas žymiausių ano meto žynių. VI a. pr. Kr. Delfų orakulas įgijo politinę galią, čia imta rengti Pitijos žaidynes, kurios savo mastu nedaug nusileisdavo Olimpijos žaidynėms. Delfuose pasigrožėkite Apolono šventyklos griuvėsiais, antikiniu teatru, kuriame vienu metu susėsdavo apie 5000 žiūrovų, stadionu, kuriame kas ketveri metai vykdavo Pitijos žaidynės ir kitais senovės graikų statinių griuvėsiais.